open-index/open-wikipedia-markdown huggingface dataset:
KB Mall

**KB Mall** merupakan sebuah pusat beli-belah terkemuka yang terletak secara strategik di kawasan pusat perniagaan (CBD) yang sibuk di Kota Bharu, Kelantan. Pusat beli-belah yang pernah memenangi anugerah ini mula beroperasi pada tahun 2004 dan reka bentuk bangunan hadapannya telah lama menjadi salah satu mercu tanda yang ikonik di bandar tersebut. Dengan keluasan mencecah satu juta kaki persegi, ia pernah diiktiraf sebagai pusat beli-belah terbesar di Pantai Timur Semenanjung Malaysia sebelum pembukaan AEON Mall Kota Bharu.

## Infrastruktur dan Kemudahan
Pusat beli-belah ini diuruskan oleh syarikat Y. S. Tang Holdings Sdn Bhd. Kedudukannya yang berada tepat di laluan utama menuju ke Pusat Bandar Kota Bharu menjadikannya tumpuan utama pengunjung tempatan dan pelancong. 

KB Mall yang setinggi tiga tingkat ini menempatkan pelbagai premis perniagaan dengan *Pacific Hypermarket & Departmental Store* bertindak sebagai penyewa utama (anchor tenant). Selain daripada kawasan peruncitan, kompleks ini turut menyediakan pelbagai kemudahan riadah dan tempat makan, termasuk sebuah medan selera serta pusat boling *Pacific Bowling* yang terletak di tingkat atas bangunan.

## Insiden Utama
Sepanjang tempoh operasinya, KB Mall pernah merekodkan beberapa insiden keselamatan yang menggemparkan penduduk tempatan.

Pada 6 Disember 2009 sekitar jam 5:00 petang, satu tragedi ngeri telah berlaku apabila sebuah kereta yang berada di tempat letak kenderaan di bumbung tingkat atas telah merempuh tembok dan menjunam masuk ke dalam ruang legar pasar raya tersebut. Kereta itu dilaporkan menggelongsor laju dan jatuh di antara dua tangga bergerak (eskalator). Bunyi dentuman yang amat kuat disangka seperti letupan bom telah menyebabkan beratus-ratus pengunjung di setiap tingkat bertempiaran lari keluar untuk menyelamatkan diri. Insiden tragis tersebut telah meragut nyawa dua orang pelajar dari Kolej Kesihatan Masterskill yang kebetulan berada di tempat kejadian, manakala dua mangsa yang lain mengalami kecederaan parah.

Pada 24 Mac 2011 pula, sekali lagi sekitar jam 5:00 petang, kompleks ini menjadi lokasi satu insiden cubaan membunuh diri. Seorang gadis dilaporkan nekad terjun dari bangunan pusat beli-belah tersebut. Walau bagaimanapun, mangsa berjaya diselamatkan tanpa sebarang kecederaan fizikal kerana pihak Jabatan Bomba dan Penyelamat telah bertindak pantas dengan membentangkan beberapa tilam keselamatan di bawah kawasan bangunan tersebut. Kejadian berkenaan turut mencetuskan kesesakan lalu lintas yang teruk di kawasan sekitar.

## Rujukan

## Pautan luar
* Laman Facebook Rasmi KB Mall
Caligula

**Caligula**, nama asalnya **Gaius Caesar** (12-41), ialah Maharaja Rom (37-41) yang lahir di Antium (sekarang Anzio, Itali) dan putera bongsu jeneral Rom Germanicus Caesar dan cucu lelaki Maharaja Rom Tiberius. Kehidupan awalnya di kem tentera memberikannya gelaran Caligula (dalam bahasa Latin: But Kecil) kerana kasut tentera yang dipakainya kecil. Tiberius menamakan cucunya, Gemellus Tiberias, dan Caligula sebagai waris bersama kepada takhta baginda, tetapi Senat Rom dan orang ramai memilih Caligula sebagai satu-satunya Maharaja. Caligula mengambil Gemellus sebagai anak angkatnya tetapi kemudian membunuh Gemellus. Baginda seorang pemerintah yang berjaya untuk enam bulan pertama, dan menjadi pemerintah kejam selepas sakit teruk. Para sejarawan percaya bahawa dia mungkin menjadi gila. Caligula membazirkan kekayaannya untuk hiburan dan membina projek-projek besar; membuang atau membunuh sebahagian besar kaum kerabatnya; menyeksa dan membunuh orang sambil melihatnya ketika baginda makan; menjadikan kuda kesayangannya seorang konsul; mengisytiharkan dirinya sebagai dewa dan membina kuil-kuil dan membuat pengorbanan untuk dirinya sendiri. Pada tahun 41, pegawai dan pengawal baginda bersekongkol untuk menentang dan akhirnya membunuh baginda.

## Rujukan

## Pautan luar
Schistocerca

***Schistocerca*** merupakan sejenis genus belalang, spesis ini biasanya dikenali sebagai belalang juta, *S. gregaria*. Terdapat sekitar 50 spesies lain.

Spesis termasuk:
**[[Schistocerca albolineata]]*
**[[Schistocerca alutacea]]*
**[[Schistocerca americana]]* - Belalang juta Amerika
**[[Schistocerca camerata]]*
**[[Schistocerca cancellata]]*
**[[Schistocerca ceratiola]]*
**[[Schistocerca damnifica]]*
**[[Schistocerca emarginata]]*
**[[Schistocerca flavofasciata]]*
**[[Belalang juta|Schistocerca gregaria]]* - belalang gurun
**[[Schistocerca impleta]]*
**[[Schistocerca lineata]]*
**[[Schistocerca literosa]]*
**[[Schistocerca melanocera]]*
**[[Schistocerca nitens]]* - belalang burung kelabu
**[[Schistocerca obscura]]*
**[[Schistocerca pallens]]*
**[[Schistocerca piceifrons]]*
**[[Schistocerca quisqueya]]*
**[[Schistocerca rubiginosa]]*
**[[Schistocerca shoshone]]*

## Pautan luar

*
*American grasshopper  on the UF / IFAS Featured Creatures Web site

## Rujukan
Nederlands Scheepvaartmuseum

**Nederlands Scheepvaartmuseum** () ialah sebuah muzium di Amsterdam, Belanda. Muzium dirumahkan dalam sebuah rumah stor laut, * 's Lands Zeemagazijn* atau *Admiraliteits Magazijn*, dibina pada 1656. Muzium dipindahkan ke bangunan ini pada 1973.

Muzium didedikasikan pada sejarah kelautan dan mengandungi banyak artifak berkaitan dengan perkapalan dan pelayaran. Kutipan mengandungi, di kalangan barang lain, lukisan, model skala, senjata dan peta dunia. Seni lukisan menggambarkan para pegawai tentera laut Belanda seperti Michiel de Ruyter dan peperangan laut bersejarah yang menarik.

Koleksi peta termasuk karya-karya oleh ahli kartografi kurun ke-17 Willem Blaeu dan anak lelakinya Joan Blaeu. Muzium ini juga mempunyai sebuah salinan terselamat terbitan pertama karya Maximilian Transylvanus, *De Moluccis Insulis*, yang pertama untuk menjelaskan perjalanan Ferdinand Magellan di keliling dunia.

Berlabuh di luar muzium adalah sebuah replika *[[VOC ship Amsterdam|Amsterdam]]*, sebuah kapal kurun ke-18 yang berlayar di antara Belanda dan Hindia Timur. Replika ini dibina pada tahun 1985-1990.

Muzium ini kini ditutup hingga musim panas 2011 sementara berada di bawah suatu renovasi besar.

## Muzium lain
Muzium lain digelar *Scheepvaartmuseum* adalah:
* **Nationaal Scheepvaartmuseum** di Antwerp
* **Fries Scheepvaart Museum** di Sneek
* **Scheepvaartmuseum** di Groningen.

## Pautan luar

*Nederlands Scheepvaartmuseum
Proton Inspira

**Proton Inspira**, sebelum ini dikenali sebagai **Proton Sedan Baru**, atau nama kodnya P390A, adalah model sedan baru untuk menggantikan Proton Waja yang dikeluarkan oleh Proton berasaskan Mitsubishi Lancer GT. Ia adalah sebahagian daripada perjanjian pemindahan teknologi antara Proton dan Mitsubishi.

Tiga varian bakal dikeluarkan di kilang Proton iaitu 2.0 liter CVT dengan kawalan *paddle shift* yang mengawal enam kelajuan maya, 1.8 liter CVT dan 1.8 liter manual. Harga jualan bermula dari RM78,600 bagi model 1.8 liter manual sehinggalah RM92,910 bagi model 2.0 liter CVT. Model pertengahan juga adalah model 1.8 CVT.

## Rujukan

## Pautan luar
*Proton Holdings Berhad
Chevrolet

**Chevrolet** (, asal dari Switzerland, juga dikenali sebagai **Chevy** ) adalah jenama kereta dihasilkan oleh General Motors Company (GM). Ditubuhkan oleh Louis Chevrolet dan penubuh GM yang disingkirkan William C. Durant pada 8 November 1911, Chevrolet yang dibeli oleh General Motors pada 1917. Chevrolet yang diletak oleh Alfred Sloan untuk menjual kenderaan untuk bertanding terhadap Model T Henry Ford pada tahun 1920-an, dan terus mengekalkan kedudukan sebagai jenama General Motors hingga kini, dengan "Chevrolet" atau "Chevy" bererti dengan GM. Di Amerika Autara, Chevrolet menawarkan kenderaan, dari kereta subkompak kepada lori.

## Rujukan

## Pautan luar

* Laman sesawang Chevrolet
* Laman Chevrolet Eropah
* Official Chevrolet Timur Tengah
Daewoo Lacetti

**Daewoo Lacetti** adalah kereta padat dibuat oleh GM Daewoo sejak 2002.

## Rujukan

## Pautan luar

* Suzuki 2008 models  (pengedar AS)
* Laman web Optra GM Kanada
* Laman web Chevrolet India Optra Magnum 
* Laman web Chevrolet India Optra SRV
Chevrolet Cruze

**Chevrolet Cruze** adalah kereta General Motors (GM) dibuat sejak 2001, dalam dua generasi dan dua kereta tidak berkaitan.

## Rujukan

## Pautan luar

**Siaran akhbar**:
* "GM Announces $500 Million Investment for New Small Car" at GM Media Online (2008-08-21)
* "All-new Chevrolet Cruze features dramatic design" at GM Media Online (2008-08-21)
* "All-New Chevrolet Cruze: Exciting Design Arrives in the Value Segment" at GM Media Online (2008-10-01) 
* "GM Daewoo Introduces All-New Lacetti Premiere Dynamic Compact Sedan" at GM Media Online (2008-10-29)
* "Cruze Marks the Beginning of a New Era for Holden" at GM Media Online (2009-02-27) 
* "Holden Cruze - The Small Car Just Got Serious" at GM Media Online (2009-05-19)
Kerja kasar

**Kerja manual** atau **kerja kasar** ialah kerja yang dilakukan menggunakan tangan, terutama kerja bukan mahir seperti memetik buah dan sayuran, membuat jalan, atau sebarang bidang di mana kerjanya dianggap berat dan mempunyai matlamat untuk untung selalunya dalam pengeluaran barangan. Pada zaman dulu, pekerja manual mempunyai status yang rendah dan kebanyakan kerja-kerja ini dilakukan oleh hamba.
6 Prinsip & Amalan Salafussoleh

Buku **6 Prinsip & Amalan Salafussoleh** ditulis oleh As Syeikh Zainul Abidin Al Uzma dan diterbitkan sebelum tahun 2010 pada harga RM$8.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-9017-047-0.

## Ringkasan

## Pautan luar
* Buku terbitan terbitan Darul Nu'man
Pekerja kolar putih

**Pekerja kolar putih** ([*s*]) merujuk kepada pekerja yang melakukan pekerjaan yang tidak melibatkan kerja manual, lazimnya dalam pekerjaan merangkumi bidang yang memerlukan kepakaran pentadbiran atau pengurusan; hal ini membezakan dengan pekerja kolar biru.

Gelaran sebegini datang daripada penampilan para pekerja ini yang sering memakai kemeja putih sebagai sebahagian utama daripada sut yang dipakai bekerja dalam pejabat semasa abad ke-19 dan 20 di dunia Barat berbanding dengan pakaian baju luar (*overalls*) yang sering dipakai golongan buruh pada zaman-zaman itu; pengungkapan ini terutamanya dimasyhurkan oleh penulis Upton Sinclair yang mengkarya keadaan dialami pekerja sedemikian di Amerika Syarikat pada dekad tahun 1930-an.

## Lihat juga
* Jenayah kolar putih

## Rujukan
Sungai Singapura

**Sungai Singapura** merupakan satu sungai kecil yang memainkan sejarah penting di Singapura. Sungai Singapura mengalir daripada Kawasan Tengah, yang terletak di Wilayah Tengah di bahagian selatan Singapura sebelum mengalir ke laut. Legeh (lembangan) atas Sungai Singapura dikenali sebagai Kawasan Perancangan Sungai Singapura, meskipun bahagian utara legeh itu menjadi Lembah Sungai. Disebabkan Kawasan Tengah adalah pusat perniagaan, hampir semua kawasan di sekitar sungai itu adalah kawasan komersil. Sungai ini adalah salah satu daripada 90 sungai di Singapura dan pulau-pulaunya. Ia adalah tempat di mana Raffles mendirikan pelabuhan perdagangan pertama di Singapura. Sungai Singapura merupakan sungai paling terkenal di Singapura.
Kembar siam

**Kembar siam** atau **kembar bercantum** adalah keadaan anak kembar yang tubuh keduanya bersatu. Hal ini terjadi apabila zigot dari bayi kembar seiras gagal terpisah secara sempurna. Kemunculan kes kembar siam diperkirakan adalah satu dalam 200,000 kelahiran. Yang mampu bertahan hidup berkisar antara 5% dan 25%, dan kebanyakan (75%) berjantina perempuan. Kejadian kembar siam banyak dilaporkan di Asia Tenggara dan Afrika.

Istilah kembar siam berawal dari pasangan kembar siam terkenal Chang dan Eng Bunker (1811-1874) yang lahir di Siam (sekarang Thailand). Mereka mengembara bersama ahli sarkas P.T. Barnum selama bertahun-tahun dan popular dipanggil Kembar Siam. Kes kembar siam tertua yang tercatat adalah Mary dan Eliza Chulkhurst dari Inggeris yang lahir di tahun 1100-an.

## Penyebab kelahiran kembar
Banyak faktor diduga sebagai penyebab kehamilan kembar. Selain faktor genetik, ubat penyubur yang digunakan dengan tujuan agar sel telur matang secara sempurna, juga diduga ikut memicu terjadinya bayi kembar. Alasannya, jika indung telur boleh menghasilkan sel telur dan diberi ubat penyubur, maka sel telur yang matang pada saat bersamaan banyak, bahkan sampai lima dan enam.

## Peratusan hidup
Sejumlah kesimpulan perubatan menyebutkan, terjadi satu kes kembar siam untuk setiap 200 ribu kelahiran. Dari semua kelahiran kembar siam, diyakni tidak lebih dari 12 pasangan kembar siam yang hidup di dunia. Saat dilahirkan kebanyakan kembar siam sudah dalam keadaan meninggal, yang lahir hidup hanya sekitar 40 peratus.

Dari mereka yang lahir hidup, 75 peratus meninggal pada hari-hari pertama dan hanya 25 peratus yang bertahan hidup. Itu pun sering kali disertai dengan kelainan bawaan dalam tubuhnya (*incomplete conjoined twins*). Apakah itu organ pada bagian ekstoderm, yakni kulit, hidung dan telinga, atau mesoderm yang mencakup otot, tulang dan saraf, atau juga indoderm, yakni bahagian organ dalam seperti hati, jantung, paru-paru dan otak.
Abdul Jabar Mohd Yusof

**Abdul Jabar Mohd Yusof** () atau dikenali dengan **Cikgu Jabar** ialah seorang bekas ahli politik di Malaysia. Beliau pernah menjadi Ahli Dewan Undangan Negeri Selangor bagi DUN Batu Laut selama tiga penggal dari 1974 hingga 1986 atas tiket Bebas. Beliau merupakan ahli politik bebas pertama paling lama berkhidmat berturut-turut, dan satu-satunya yang mempunyai rekod sedemikian dalam sejarah politik Malaysia.

## Kerjaya politik
Cikgu Jabar merupakan bekas ahli Pertubuhan Kebangsaan Melayu Bersatu (UMNO) sebelum menjadi ahli politik Bebas. Semasa khidmat beliau sebagai ADUN Batu Laut, beliau memegang kukuh kerusi Batu Laut walaupun ketika itu UMNO dan Barisan Nasional cukup kuat di bawah kepimpinan Menteri Besar yang juga Ketua Pemuda UMNO, Harun Idris. Harun pada ketika itu ialah ADUN Morib, kawasan DUN bersebelahan dengan Batu Laut. 

Cikgu Jabar ialah legenda dalam bidangnya, beliau menterjemahkan semula idea "ahli politik bebas" kepada umum. Dalam isu pemecatan Harun Idris daripada jawatan Menteri Besar, beliau yang ketika itu wakil bebas mempertahankan Harun daripada digugurkan. 

Kerjaya politiknya merudum selepas menyertai Parti Nasionalis Malaysia (NASMA) - yang kini telah terbubar - pada 1986. Dalam pilihan raya negeri 1986, beliau tewas kepada calon BN, Sairun Abdul Hamid.

## Keputusan pilihan raya

## Rujukan
Dewan Penasihat Jepun

ialah dewan pertuanan yang membentuk Diet Jepun bersama Dewan Perwakilan sebagai dewan rakyat. Dewan Penasihat ialah pengganti kepada Dewan Bangsawan praperang. Sekiranya kedua-dua dewan bercanggah pendapat mengenai hal-hal belanjawan, perjanjian, atau pelantikan perdana menteri, Dewan Perwakilan boleh mendesakkan keputusannya. Untuk semua keputusan lain, Dewan Perwakilan boleh membatal undian Dewan Penasihat dengan undian majoriti sekurang-kurangnya dua pertiga ahli-ahli yang hadir. Namun demikian, setelah perwakilan berkadar diperkenalkan dalam Dewan Perwakilan, Dewan Penasihat telah banyak meningkatkan kuasanya untuk menamatkan perjalanan rang undang-undang dari Dewan Perwakilan seandainya kerajaan gagal mencapai takat dua pertiga dari hampir setiap pilihan raya umum, misalnya perihal sekatan Rang Undang-Undang Penswastaan Pos baru-baru ini; perkembangan inilah yang memperkuatkan Dewan Penasihat.

Dewan Penasihat terdiri daripada 242 ahli yang berkhidmat untuk penggal enam tahun, iaitu dua tahun lebih lama berbanding Dewan Perwakilan. Para penasihat mesti sekurang-kurangnya berusia 30 tahun, berbanding dengan 25 tahun di Dewan Perwakilan. Dewan Penasihat tidak boleh dibubarkan, kerana hanya separuh ahlinya diundi kembali dari setiap pilihan raya melalui sistem pengundian selari. Dari kesemua 121 ahli yang perlu diundi setiap kali, 73 orang diundi dari 47 daerah kewilayahan (melalui undian tak boleh pindah tunggal) dan 48 lagi diundi dari senarai seluruh negara mengikut perwakilan berkadar dengan senarai terbuka.

Sehingga pilihan raya 1998, terdapat 252 ahli, 126 diundi sekali: 76 dari daerah kewilayahan dan 50 dari seluruh negara. Mulai pilihan raya 2001, bilangannya dikurangkan kepada 247 (126 diundi pada tahun 1998 dan 121 diundi pada tahun 2001) serentak dengan pengenalan undian keutamaan senarai terbuka. Pada pilihan raya Dewan Penasihat 2019, bilangan kerusi ditambah kepada 245.

## Rujukan
;Spesifik

;Bibliografi
* Hayes, L. D., 2009. Introduction to Japanese Politics. 5th ed. New York: M.E. Sharpe. 

## Pautan luar
* Laman web Dewan Penasihat (dalam Bahasa Inggeris)
* TV internet Dewan Penasihat - Laman rasmi (dalam Bahasa Jepun)
Medan Afonso de Albuquerque

**Medan Afonso de Albuquerque** () adalah sebuah dataran awam di Daerah Belém bandaraya Lisbon, Portugal.

Dataran ini terletak di hadapan Istana Belém, sebuah istana kurun ke-17-ke-18 yang kini berkhidmat sebagai tempat kediaman untuk Presiden Portugal. Dataran ini dinamakan selepas penakluk India pertama, Afonso de Albuquerque, dan memberikan pemandangan terindah Istana Belém. Ia mempunyai sebuah tugu yang cantik, dalam gaya neo-Manueline, oleh artis *Silva Pinto* dan *Costa Mota tio*, dirasmikan pada 1902. Tugu ini membawa sebuah patung tembaga Afonso de Albuquerque dan mempunyai kelegaan yang menarik tentang hidupnya.

Tapak dataran ini pernah menjadi sebuah pelabuhan, dibina pada 1753. Pada 1807, Ratu Mary I, Putera John VI dan keluarga diraja meninggalkan Lisbon dari pelabuhan ini Rio de Janeiro, di Brazil, untuk melarikan diri dari tentera Napoleon yang telah menakluk Portugal.

## Lihat juga
* Istana Belém
* Museu Nacional dos Coches
M Malasingam

Dr. **Malasingam a/l Muthukumaru** atau **M. Malasingam** adalah seorang senator Malaysia dari negeri Perak. Beliau dilantik oleh Yang di-Pertuan Agong sebagai Ahli Dewan Negara bagi mewakili BN-MIC untuk tempoh tiga tahun (10 Mac 2009 - 9 Mac 2012).

Dr. M. Malasingam merupakan anak jati Tapah dan menguruskan Klinik Sentosa di Pekan Tapah, Perak. Beliau juga merupakan Ketua Bahagian MIC Tapah semenjak 1980-an.

Pada 21 Disember 2011, majlis perpisahan  sebagai Senator telah diadakan di Dewan Bankuet, Bangunan Parlimen, Kuala Lumpur.Turut menamatkan perkhidmatan ialah Datuk Seri Mohd Effendi Norwawi (10 Mac 2009 - 9 Mac 2012), Datuk Fatimah Hamat (23 Disember 2008 - 22 Disember 2011) dan Datuk Armani Mahiruddin (9 Julai 2009 - 21 Disember 2011).

## Rujukan
Balai Polis Bidor

**Balai Polis Bidor** ialah sebuah balai polis di bawah pentadbiran Ibu Pejabat Polis Daerah Tapah. Balai Polis Bidor yang terletak di tepi Sungai Bidor didirikan pada awal tahun 1908 oleh pemerintah Inggeris dan diketuai oleh seorang Sarjan dan seorang Mata-mata.

Pada tahun 1950, sebuah balai polis yang lebih besar telah dibina di kawasan tengah pekan. Pada 2 Mei 1984 pula, Balai Polis Bidor yang terbaru telah siap dibina dan Balai Polis lama di Pekan Bidor telah berpindah ke Balai Polis yang berlokasi sekarang di Jalan Sungkai, bersebelahan Taman Anson, Taman Intan Jaya, Taman Kawan dan Kampung Cegar. Keluasan kawasan Balai Polis ialah 4.2 ekar dan disediakan kemudahan 1 unit rumah kelas E, 2 unit rumah kelas `F' dan 5 unit rumah kelas `G'. Bangunan lama balai polis yang terletak di Pekan Bidor telah disewa kepada sebuah syarikat servis kenderaan.

## Rujukan
Sekolah Menengah Kebangsaan Bidor

**Sekolah Menengah Kebangsaan Bidor** atau nama ringkasnya *SMK Bidor*, merupakan sebuah Sekolah menengah kebangsaan yang terletak di Jalan Teluk Intan.

Pada 2009, Sekolah Menengah Kebangsaan Bidor memiliki 463 pelajar lelaki dan 383 pelajar perempuan, menjadikan jumlah keseluruhan murid seramai 846 orang. Ia mempunyai seramai 68 orang guru.2009

**Sekolah Menengah Kebangsaan Bidor** (SMK Bidor) ialah sebuah sekolah menengah harian di Bidor, negeri Perak.
## Sejarah
Sekolah Menengah Kebangsaan Bidor dibina berdasarkan konsep “build and design” oleh Kementerian Pelajaran Malaysia. Kerja-Kerja pembinaan sekolah ini bermula pada tahun 2001 oleh Syarikat Izoma Sdn. Bhd. yang beribu pejabat di Pulau Pinang sebagai kontraktor utama. Manakala syarikat perundingnya pula  (PMC) ialah Ambang Height Sdn. Bhd. Yang beribu pejabat di Kedah. 

Lokasi sekolah ini adalah terletak di tepi jalan raya persekutuan yang menghubungkan pekan Bidor dengan Teluk Intan. Jarak dari pekan Bidor ke sekolah ini adalah kurang daripada 2 kilometer dan lokasinya juga adalah sebelum sampai Pejabat Hutan Bidor bagi arah perjalanan ke Teluk Intan.

Sekolah ini,dibina di atas tanah dalam anggaran keluasan 5 hektar. Sekolah ini juga berjiran dengan yang paling hampir iaitu SK BIDOR BARU. Sebenarnya, sebelum sekolah ini beroperasi sepenuhnya, pada 17 Mac 2003, dua orang Caretaker telah dilantik untuk menguruskan hal-hal pembukaan sekolah ini iaitu En. Khamdan bin Ishkandar dari SMJK Choong Hua, Bidor dan En. Khusaini bin Sahari dari SMK Syeikh Abdul Ghani, Bidor. 

Kedua-dua orang guru ini dipertanggungjawabkan dalam semua urusan penerimaan bekalan dan pelbagai keperluan barangan daripada Jabatan Pendidikan. Mereka juga bertanggungjawab merangka, menggubal dan merancang program berkenaan dasar dan polisi sekolah dengan berpandukan peraturan-peraturan KPM.

Pada tahun 2005, SMK Bidor telah melangkah setapak lagi, di mana 2 kelas tingkatan 6 telah dibuka dan satu kelas khas bagi pelajar-pelajar istimewa telah dibuka. Jumlah pelajar telah meningkat menjadi 797 orang. Begitu juga bilangan guru sejumlah 49 orang. Pada tahun ini,(2009) terdapat 3 kelas pendidikan khas, jumlah pelajar : 842 orang. Bilangan guru sejumlah 74 orang, dan 12 orang kakitangan sokongan (maklumat sehingga 25 Disember 2009).

## Alamat
:Sekolah Menengah Kebangsaan Bidor
:Jalan Teluk Intan 
:35500, Bidor
:Negeri Perak, Malaysia
:Telefon =  6054347127
:Fax       = 6054340400

## Rujukan
* Sek.Men.Keb. Bidor
D.G. Lock

Kapten **D.G. Lock** (113776) ialah seorang pegawai daripada *Somerset Light Infantry* Tentera Darat Britain. Beliau telah mati dibunuh komunis ketika mandi di sungai berdekatan Bidor, negeri Perak pada 2hb Oktober 1948. Beliau telah disemadikan di tanah perkuburan Kristian Batu Gajah.

## Rujukan
Sistem berparlimen

**Sistem berparlimen** merupakan sejenis sistem kerajaan yang mana para menteri cabang eksekutif dipilih dari cabang perundangan dan bertanggungjawab kepada badan perundangan, sehingga terjalinnya cabang-cabang eksekutif dan perundangan. Dalam sistem sebegini, ketua pemerintahan memegang peranan ketua eksekutif dan ketua perundangan *[[de facto]]*.

Sistem berparlimen dicirikan dengan tiadanya pengasingan kuasa yang ketara antara cabang eksekutif dan perundangan, maka mengamalkan sistem demokrasi yang berbeza berbanding dengan sistem berpresiden. Sistem berparlimen biasanya jelas membezakan ketua pemerintahan (yang lazim bergelar perdana menteri) dan ketua negara yang bergelar presiden (yang diundi oleh rakyat atau dilantik oleh parlimen) ataupun raja turun-temurun (kerajaan berperlembagaan).  

## Senarai negara yang mengamalkan sistem berparlimen
### Sistem ekadewan
Jadual berikut menyenaraikan negara-negara yang parlimennya terdiri daripada satu dewan.

### Sistem dwidewan
Jadual berikut menyenaraikan negara-negara yang parlimennya terdiri daripada dua dewan.

## Rujukan
Silat Pukulan Pencak Silat Pusaka Warisan

Tuan Guru Utama Ahmad Hazuan di lahirkan di Kg Dato Kayaman, Perlis Indera Kayangan. Beliau sebelah ayah dan ibunya merupakan orang dalam ilmu persilatan ini iaitu moyang & nendanya sendiri. Mungkin kerana takdir Allah SWT @ memang kerana pertalian darah pendekar yang telah mengalir di dalam tubuh Pengasas Pukulan Pencak Silat Pusaka Warisan ini, telah membuatkan beliau tertarik hati untuk menerokai alam persilatan melayu dan dunia kerohanian sehinggalah beliau merasakan bersedia untuk menerajuai perguruan sendiri di dalam usia yang muda ini untuk memdidik anak bangsa melayu agar lebih mengenali dunia persilatan ini. "TAKKAN MELAYU HILANG DI DUNIA, TAKKAN SILAT PUPUS DI TENGELAMI ZAMAN."

Maka telah terciptalah dalam sejarah persilatan melayu pada awal tahun 2006, iaitu sebuah perguruan silat yang dinamakan sebagai "PUKULAN PENCAK SILAT PUSAKA WARISAN" di bawah naungan PESAKA PERLIS, dan rasmilah Tuan Guru Utama Ahmad Hazuan Bin Hasmi di angkat sebagai Tuan Guru Utama (Guru Utama/ Pengasas PPSPW) oleh "Dewan Adat, Istiadat& Perguruan Pukulan Pencak Silat Pusaka Warisan" dengan restu perwaris dan juga GURU AGUNG SILAT WARISAN NEGERI PERLIS (USTAZ MAZLIN BIN HAMID) di Rumah Persatuan Silat Warisan Negeri Perlis.

Perguruan Pukulan Penchak Silat Pusaka Warisan ini adalah gabungan beberapa jenis ilmu silat melayu & minang yang telah dipelajari oleh Guru Utama Ahmad Hazuan Bin Hasmi. Antara silat yang digabungkan adalah Silat Warisan Perlis, Silat Cemara Bugis, Buah Pukul, Silat Gerak Tangkas, Silat Harimau Sendeng Minang, Gayong, Kalimah, Cekak, Silat Panglima Ali Bathin Haq, Silat Melayu Asli dan Kuntau.11 jenis aliran ini lah yang menjadi silibus yang utama dalam Pukulan Pencak Silat Pusaka Warisan ini. Gabungan ini telah menghasilkan suatu aliran silat yang canggih, mendidik,medisiplinkan murid, mendekati diri kepada tuhan serta bagi mendidik anak-anak muda mempertahankan dan membela "Warisan Bangsa" ini yang tiada nilai harganya.

## Pautan luar
* http://silatpusakawarisan.webs.com/guruutama.htm
* http://www.pesilat.com.my/v2/media/sejarah-silat/info-perguruan/perguruan-pukulan-pencak-silat-warisan-pusaka.html
HAJAT untuk Rawatan, Pelindung dan Doa - Al-Quran sebagai Penawar, Pelindung & Doa-doa untuk Keperluan Harian - Jilid 1

Buku **HAJAT untuk Rawatan, Pelindung dan Doa - Al-Quran sebagai Penawar, Pelindung & Doa-doa untuk Keperluan Harian - Jilid 1** ditulis oleh Ustaz Haji Muhammad Abdul Ghani dan diterbitkan sebelum tahun 2010 pada harga RMKulit Nipis $15.00; Kulit Tebal $20.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-9017-024-1 / 983-9017-032-2.

## Ringkasan

## Pautan luar
* Buku terbitan terbitan Darul Nu'man
Hayatus Sahabah - Kehidupan Para Sahabat

Buku **Hayatus Sahabah - Kehidupan Para Sahabat** ialah sebuah buku tentang Sahabat Nabi yang ditulis oleh As Sheikh Muhammad Yusuf Kandhalawi. Ia telah diterjemahkan ke bahasa Melayu pada tahun 1996 oleh Abul Khairy Al-Latifi dan dijual pada harga RM13.00. Ia diterbitkan oleh Darul Nu'man dalam 6 jilid.

## Ringkasan
Buku "Hayatus Sahabah" jilid 1-6 ini mengungkapkan perjalanan hidup para sahabat Rasulullah s.a.w. ditinjau dari berbagai aspek kehidupan mereka.

## Galeri kulit

Fail:Hayatus Sahabah Jilid 1.jpg|Jilid 1: ISBN 983-9017-046-2
Fail:Hayatus Sahabah Jilid 2.jpg|Jilid 2: ISBN 983-9017-058-6
Fail:Hayatus Sahabah Jilid 3.jpg|Jilid 3: ISBN 983-9017-073-x
Fail:Hayatus Sahabah Jilid 4.jpg|Jilid 4: ISBN 983-9017-076-4
Fail:Hayatus Sahabah Jilid 5.jpg|Jilid 5: ISBN 983-9017-085-3
Fail:Hayatus Sahabah Jilid 6.jpg|Jilid 6: ISBN 983-9017-094-2


## Pautan luar
* Hayatus Sahabah  Bahagian Hal Ehwal Undang-Undang, JPM
* Buku terbitan Darul Nu'man
Rumah Kutai

**Rumah Kutaii** merupakan rumah tradisional Melayu di Perak, Malaysia. Rumah ini banyak terdapat berhampiran dengan tebing sungai Perak iaitu di Daerah Tengah, Hilir Perak dan Kuala Kangsar

Rumah Kutai ialah rumah berbumbung panjang. Di sudut dinding tepinya dipasang tabir layar yang dibuat dari pelupuh yang berkelarai manakala di bawah kaki tebar layar terdapat pula alang para buang (peran) iaitu merupakan ruang yang beratap dan berlantai sebagai tempat menyimpan barang-barang.

Rumah Kutai mengandungi 12 ataupun 16 tiang pada rumah ibunya. Rumah ibu pula terdiri dari ruang serambi, ruang tamu dan bilik. Di sebelah belakangnya ialah rumah dapur yang di pisahkan oleh ruang dapur yang di pisahkan oleh ruang selang yang tidak beratap. Bahan-bahan binaan ialah dari kayu dan buluh. Kayu digunakan untuk tiang dan rangka bumbung manakala dindingnya dari pelupuh dan atapnya ialah atap rumbia. 

Terdapat juga rumah Kutai yang tidak memiliki dinding pembahagi bilik, sebaliknya, menggunakan kain langsir sebagai pembahagi ruang bilik. 

## Rujukan
  

## Pautan luar
* Rumah Perak.
* Rumah Bumbung Panjang Perak.
* Laman rasmi Taman Pertanian Malaysia.
Kamus Al Irshad - Empat Bahasa

Buku **Kamus Al Irshad - Empat Bahasa • Melayu - English - Arab - Urdu/Hindi • English - Melayu - Arab - Urdu/Hindi** ditulis oleh Kamarul Ariffin Ithnan dan diterbitkan sebelum tahun 2010 pada harga RM$25.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-046-401-6.

## Ringkasan

## Pautan luar
* Buku terbitan terbitan Darul Nu'man
Kamus Idris Al-Marbawi (Arab - Melayu)

**Kamus Idris Al-Marbawi (Arab - Melayu)** ditulis oleh Muhammad Idris Abdur Rauf Al Marbawi dan diterbitkan mulai tahun 1950-an di Malaysia. Kamus ini terdapat dalam dua saiz, besar dan kecil. Kamus ini diterbitkan oleh banyak penerbit termasuk Darul Nu'man dan Darul Fikir. Sehingga sekarang, kamus itu sudah diulang cetak tidak kurang daripada 25 kali.

## Ringkasan
Kamus Arab-Melayu ini mengandungi 18,000 kalimah Arab yang diberi makna bahasa Melayu dan 700 kalimah yang diterangkan dengan gambar. Kamus popular ini ditulis dalam Tulisan Jawi dan disusun menurut kaedah yang mudah dibaca dan difahami.

## Rujukan


## Pautan luar
* Kamus Idris Al-Marbawi (Arab - Melayu) 
* Kamus Idris Al-Marbawi (Arab-Melayu)
Kekeliruan dalam Memahami Buku Petunjuk Sepanjang Jalan - Sayyid Qutub

Buku **Kekeliruan dalam Memahami Buku Petunjuk Sepanjang Jalan - Sayyid Qutub** ditulis oleh As Syeikh Salim Al Bahnashawey dan diterbitkan sebelum tahun 2010 pada harga RM584 m.s. Harga: $25.00. Ia diterbitkan oleh terbitan Darul Nu'man dalam Bahasa Melayu dengan nombor ISBN .

## Ringkasan

## Pautan luar
* Buku terbitan terbitan Darul Nu'man
Pedoman Mencapai Hajat

Buku **Pedoman Mencapai Hajat - Terjemahan Bulughul Maram** ditulis oleh Al Hafiz Ibnu Hajr Al 'Asqalani dan diterbitkan sebelum tahun 2010 pada harga RM$45.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-046-358-3.

## Ringkasan

## Pautan luar
* Buku terbitan terbitan Darul Nu'man
Yaasiin, Tahlil, Zikir, Solat Sunat & Doa-doa Amalan Harian

Buku **Yaasiin, Tahlil, Zikir, Solat Sunat & Doa-doa Amalan Harian** ditulis oleh Hj Johari Hj Alias dan diterbitkan sebelum tahun 2010 pada harga RM$5.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-9017-056-x.

## Ringkasan

## Pautan luar
* [ Buku terbitan terbitan Darul Nu'man]
Khairuddin Abu Hassan

Dato’ Sri **Khairuddin bin Abu Hassan** atau **Abang K** (lahir; 1968) ialah seorang ahli perniagaan dan ahli politik Malaysia.

Dato' Sri Khairuddin berasal dari Bukit Mertajam, Seberang Perai, Pulau Pinang. Beliau merupakan suami kepada pelakon Datin Sri Umie Aida dan mempunyai dua orang anak.

## Sepupu Anwar Ibrahim
Khairuddin merupakan anak saudara Sulaiman Palestin. Beliau juga adalah sepupu kepada Anwar Ibrahim. Sulaiman Palestin dikatakan pernah menasihatkan Mahathir Mohamad agar tidak melantik Anwar sebagai Perdana Menteri Malaysia. Nama Sulaiman Palestin melonjak selepas membangkitkan isu Freemason dalam UMNO.

Dalam Kes liwat Anwar Ibrahim I, nama Khairuddin Abu Hassan muncul beberapa kali turun naik mahkamah bersama Umi Hafilda Ali dan Khalid Jafri. Anwar Ibrahim adalah juga anak saudara Sulaiman Palestin. Khairuddin adalah penerbit buku kontroversi, *50 Dalil Kenapa Anwar Ibrahim Tidak Boleh Jadi PM*.

## Saman Bacaria
*[[Bernama]]* melaporkan Ummi Hafilda Ali dan Khairuddin Abu Hassan menyaman akhbar tabloid *[[Bacaria]]* kerana menyiarkan artikel berunsur fitnah yang mendakwa mereka sudah berkahwin. Mereka menuntut ganti rugi RM10 juta daripada Karangkraf Sdn Bhd, Ultimate Print Sdn Bhd dan Media Network Sdn Bhd yang dinamakan sebagai defendan melalui saman yang difailkan pada 8 April. Artikel fitnah itu bertajuk "Ummi Hafilda Nikah" disiarkan oleh *Bacaria* pada 13 Mac 1999. Reputasi mereka dikatakan terjejas sebagai manusia yang baik, usahawan dan saksi dalam kes Anwar.

## Saman Khalid Ibrahim
Pada 24 November, Khairuddin melantik peguam untuk saman malu berjumlah RM500 juta ke atas Menteri Besar Selangor, Tan Sri Abdul Khalid Ibrahim dan kerajaan Negeri Selangor. *[[Sinar Harian]]* melaporkan, selaku Ahli Lembaga Pengarah LBCN Development Sdn Bhd, Khairuddin akan mengambil tindakan saman malu RM500 juta ke atas Abdul Khalid dan Kerajaan Negeri berhubung kenyataan biadab dan tidak bertanggungjawab tanpa usul periksa. Tindakan ini ada kaitan dengan kenyataan akhbar Abdul Khalid bertajuk ‘Tanah Hilang, Rumah Tak Dapat’.

## Bernikah di hadapan Baitullah
Majlis risikan Umie Khalsum Rahmad diadakan di rumah Erma Fatima di Taman Melawati, Ulu Klang.

Mereka berkahwin di tanah suci Mekah dengan latar belakang Baitullah. Rombongan 20 orang pergi ke Mekah. Mereka kembali ke Malaysia pada 18 Mac 2010. Majlis resepsi diadakan pada 28 Mac 2010. Majlis diadakan di One World Hotel dengan dihadiri seramai 1200 orang tetamu termasuk jemputan khas Tun Dr. Mahathir Mohamad dan isteri, Tun Dr. Siti Hasmah Mohd Ali.

## Kerjaya politik
Khairuddin meletakkan jawatan sebagai Ketua Parti Pejuang Tanah Air (PEJUANG) Wilayah Persekutuan pada 20 Disember 2022. Beliau turut meletakkan jawatan selaku Ahli Majlis Eksekutif Pusat (MEP) berkuat kuasa serta-merta dan pembubaran Ahli Jawatankuasa Majlis Pimpinan Negeri (MPN) Wilayah Persekutuan.

## Keputusan pilihan raya

## Penghargaan
* 
**  Panglima Jasa Negara (PJN) – **Datuk** (2019)
*  
**  Darjah Seri Melaka (DSM) (2005)
* 
**  Sri Sultan Ahmad Shah Pahang (SSAP) – **Dato' Sri** (2012)
**  Darjah Indera Mahkota Pahang (DIMP) – **Dato**'

## Rujukan
Pembelian Alaska

**Pembelian Alaska** merupakan satu kejadian di mana Alaska dibeli oleh Amerika Syarikat dari Empayar Rusia pada tahun 1867. Pembelian ini telah dibuat atas arahan daripada Setiausaha Negara Amerika Syarikat William H. Seward, membuatkan wilayah Amerika Syarikat bertambah sebanyak 586,412 kaki persegi. Asalnya, ia ditadbir sebagai Jabatan Alaska, kawasan ini kemudian menjadi Daerah Alaska dan Wilayah Alaska sebelum menjadi negeri moden Alaska setelah diterima ke dalam Amerika Syarikat pada tahun 1959.

## Nota

## Rujukan
* 
* 
* *Alaska. Speech of William H. Seward at Sitka, August 12, 1869* (1869; Digitized page images & text), primary source.

## Pautan luar

* Treaty with Russia for the Purchase of Alaska and related resources at the Library of Congress
* Text of Treaty with Russia
* Meeting of Frontiers, Library of Congress
* Original Document of Check to Purchase Alaska
* US Government article
* Britannica article
Kaunti Le Thuy

**Kaunti Le Thuy** (Bahasa Vietnam: *Huyện Lệ Thủy*) merupakan sebuah county terletak di Provinsi Quang Binh, Vietnam. Ia terletak dibawah pentadbiran bandar Dong Hoi.
## Administrative subdivisions
Kabupaten ini memiliki dua townlets dan 25 komune (*[[xã]]*)
* 2 bandar: Kiến Giang  and Nông Trường Lệ Ninh.
* 25 kommune: 
Hồng Thủy, Ngư Hoà, Ngư Thủy, Thanh Thủy, Lộc Thủy, Hoa Thủy, Cam Thủy, Liên Thủy, Phong Thủy, An Thủy, Sơn Thủy, Ngân Thủy, Hải Thủy, Hưng Thủy, Tân Thủy, Xuân Thủy , Dương Thủy, Mai Thủy, Phú Thủy, Mỹ Thủy, Sen Thủy, Trường Thủy, Văn Thủy, Kim Thủy, Thái Thủy.

## Referenci
Menara Perawan

**Menara Perawan** () adalah sebuah menara di Bandar Lama, bandar lama Baku, asalnya di pantai Laut Kaspia. Di sebabkan penambakan tanah pada awal kurun ke-20, menara ini sekarang dipisahkan daripada Laut Kaspia oleh sebatang jalan raya yang sibuk dan taman-taman awam.

Menara Perawan merupakan satu mercu tanda terkenal dan lambang negara paling dikenali di Azerbaijan. Ia dipaparkan pada wang kertas Azerbaijan dan risalah-risalah rasmi. Ia menempatkan sebuah muzium dan kedai cenderahati. Pandangan daripada bumbung mengarah ke jalan raya dan menara Kota Lama, Baku Boulevard, rumah De Gaulle dan Teluk Baku.

## Rujukan

## Pautan luar

* Secrets of the Maiden Tower. Azerbaijan International (Autumn 2006)
* Baku's Maiden Tower from Azerbaijan International
* Maiden Tower a Hindu Temple for the Fire God Agni? 
* 3D MODEL
Jalan Airport

**Jalan Airport** atau *Airport Road* merupakan salah satu jalan raya utama di daerah Sandakan, Sabah. Jalan raya ini adalah jalan raya berkembar dua hala (*dual-carriageway*) dan ia merupakan nadi perhubungan utama penduduk Sandakan untuk ke Lapangan Terbang Sandakan. Bulatan Sri Labuk di Batu 7, Sandakan merupakan tempat bermulanya laluan bagi jalan raya ini. 

Selain Lapangan Terbang Sandakan, banyak taman-taman perumahan utama di Sandakan terletak di sepanjang jalan raya ini, contohnya Taman Khong Lok, Taman Pak Tak, Taman Fajar Perdana, Taman Fajar, dan Taman Airport.

## Lihat juga
* Lebuhraya
* Laluan persekutuan
Masaki Suda

merupakan pelakon Jepun dari Wilayah Osaka. Sebelum menyertai agensi bakat Top Coat, Suda pernah mencuba nasib dalam pertandingan ulang tahun ke-30 Amuse, Inc. dan Peraduan Junon Superboy. Lakonan sulungnya ialah sebagai Philip, salah seorang watak lelaki utama serta sebahagian wira dalam siri televisyen 2009/2010 *[[Kamen Rider Double]]*.

## Kehidupan peribadi
Pada 15 November 2021, Suda mengumumkan bahawa beliau telah berkahwin dengan pelakon dan model Jepun Nana Komatsu. Mereka dilaporkan sudah bercinta sejak Mac 2020. Mereka berdua juga telah membintangi bersama dalam filem-filem seperti *[[Oboreru Knife]]*, *Destruction Babies* dan *Threads - Our Tapestry of Love*. Suda merupakan junior yang rapat dengan Shun Oguri dan Takayuki Yamada. Rakan-rakannya adalah Kento Yamazaki, Taiga Nakano dan Fumi Nikaido. Dalam industri muzik, beliau bekerja dengan Kenshi Yonezu, Huwie Ishizaki dan Aimyon.

## Rujukan

## Pautan luar
*Profil rasmi 
*Blog peribadi
Renn Kiriyama

merupakan pelakon Jepun dari Yokohama. Lakonan pertamanya ialah sebagai Bunta Marui dalam drama muzikal *[[The Prince of Tennis]]*, *[[Tenimyu#Absolute King Rikkai feat. Rokkaku ~ First Service|Absolute King Rikkai feat. Rokkaku ~ First Service]]*. Kiriyama kini berlakon sebagai Shotaro Hidari, watak lelaki utama serta membentuk separuh daripada watak wira siri televisyen *[[Kamen Rider Double]]*.

## Pautan luar
*Blog peribadi
*Profil rasmi
Skype

**Skype** merupakan aplikasi perisian yang membolehkan pengguna membuat panggilan suara melalui Internet. Panggilan kepada pengguna lain menerusi Skype adalah percuma, manakala penggilan ke telefon bimbit atau telefon lain dikenakan bayaran melalui sistem akaun debit pengguna. Skype juga digunakan untuk menghantar mesej, fail atau sidang video.

## Rujukan


## Pautan luar
*  www.skype.com
*  forum.skype.com/bb/ 
*  [hacktolive.org/wiki/Portable_Applications_(Windows)](http://hacktolive.org/wiki/Portable_Applications_(Windows))
Institut Negara-Negara Asia dan Afrika

**Institut Negara-Negara Asia dan Afrika** () adalah sebuah fakulti Universiti Negara Moscow di Rusia yang didirikan pada 24 April tahun 1956 di Moscow. Ia mengambil alih kajian Timur dari Fakulti Sastera dan Fakulti Sejarah, dan sampai tahun 1972 ia dikenal dengan nama **Institut Bahasa-Bahasa Timur**. Institut ini pernah diketuai oleh pakar kaji Timur Rusia yang ternama, antara lain Smirnov N. A. (1956-1958), Kovalev A. A. (1958-1975), Akhramovich R. T. (1975-1989), Meliksetov A. V. (1989-1994), Meier M. S. (1994-2012).

Sekarang ini bahasa-bahasa Timur yang diajarkan di institut ini adalah bahasa Cina, Jepun, Indonesia, Korea, Vietnam, Mongolia, Thai, Burma, Filipino, Farsi, Pushtu, Arab, Turki, Ibrani, Hindi, Urdu, Dari, Khmer, Melayu) dan beberapa bahasa Afrika (Swahili, Hausa, Amkhar, Afrikaans).

## Pautan luar
* http://www.msu.ru/en/info/struct/depts/isaa.html
Rin Asuka

merupakan pelakon Jepun dari Wilayah Osaka di bawah Stardust Promotion. Lakonan sulungnya adalah dalam filem *[[Tenshi ga Kureta Mono]]*, dan kemudiannya menjadi pelakon dalam adaptasi filem *[[Higurashi no Naku Koro ni]]* sebagai Mion Sonozaki. Dia juga berlakon sebagai Akira Karasaki bagi beberapa episod *[[K-tai Investigator 7]]*. Pada tahun 2009, Asuka menyertai barisan pelakon *[[Kamen Rider Double]]* sebagai Wakana Sonozaki.

## CD
* "Naturally" sebagai Wakana Sonozaki dalam *[[Kamen Rider Double]]* - (2010)

## Pautan luar
* Profil artis
Bon

Di dalam kewangan, suatu **bon** adalah satu sijil boleh runding yang mengesahkan keberhutangan penerbit bon kepada pemegang bon. Ia boleh dirundingkan kerana pemilik sijil boleh dipindahkan di dalam pasaran kedua. Ia adalah satu hutang sekuriti yang mana mengarahkan penerbitnya berhutang kepada pemegangnya satu hutang dan, bergantung kepada syarat-syarat bon tersebut, terpaksa membayar bunga (Kupon) untuk digunakan dan/atau membayar balik poko pada tarikh kemudian, yang dipanggil sebagai matang. Satu bon adalah kontrak formal untuk membayar balik wang yang dipinjam dengan bunga pada tempoh yang ditetapkan (setengah tahun, tahunan, kadangkala bulanan).

## Rujukan

## Pautan luar

*
Glosari catur

Laman ini menerangkan istilah-istilah yang biasa digunakan di dalam catur mengikut urutan huruf. Beberapa istilah mempunyai laman sendiri, seperti serampang dan pin. Untuk senarai buah catur yang bukan ortodoks, sila lihat buah catur ''fairy''; bagi senarai istilah yang khusus kepada masalah catur, sila lihat glosari masalah catur; bagi senarai permainan yang ada kaitannya dengan catur, sila lihat kelainan catur.

## P
#### Pertandingan

:Satu pertandingan yang melibatkan lebih daripada dua pemain atau pasukan, pada mumnya dimainkan pada gelanggang tunggal (atau satu siri gelanggang) di dalam satu tempoh yang sangat pendek. Satu pertandingan dibahagian kepada pusingan-pusingan, dengan setiap pusingan mempunyai samada perlawanan individu atau perlawanan di dalam kes pertandingan kalah-mati dan pertandingan antara pasukan-pasukan. Tugasan of opponents is called berpasangan, dengan sistem yang paling populaar - menjadi pusingan liga dan Swiss. Pertandingan biasanya diadakan dengan menggabungkan bandar berkenaan di dalam yang man ia biasanya dirujuk kepada dengan menggabungkan ke dalam bandar yang mana mereka telah bermain di dalam tahun ini seperti "London 1851", walaupun diketahui  "AVRO 1938".

## Lihat juga

* Contoh permainan catur
* Glosari masalah catur
Omar Mustapha Ong

Datuk **Mohd Omar Mustapha** (lahir 1971) ialah usahawan bersiri, pelabur ekuiti swasta, perunding strategi, dan ahli koporat Malaysia. Beliau terkenal sebagai pengasas Ethos & Company dan Ethos Capital, serta aktif dalam pelbagai jawatan korporat dan kerajaan.  

## Kehidupan Awal dan Pendidikan
Anak kepada diplomat Malaysia, Omar menghabiskan zaman kanak-kanak dan remaja di Asia (Ho Chi Minh City, Islamabad, Jakarta), Eropah (Rome, Warsaw), dan Amerika (Washington DC, Brasilia). Beliau kembali ke Malaysia pada usia 13 tahun dan memasuki sekolah berasrama penuh di Muar, Johor. Atas pencapaian sebagai Pelajar Terbaik SPM 1988 Sekolah Menengah Sains Muar (SAMURA), beliau berjaya menerima biasiswa PETRONAS dan menamatkan A-Level di Rugby School, UK, sebelum memperoleh ijazah BA (Kepujian) dan MA dalam Politics, Philosophy & Economics (PPE) dari Universiti Oxford.

## Kerjaya

**PETRONAS (1994–1997):**  
Memulakan kerjaya sebagai eksekutif Perancangan Korporat, kemudian mengurus perniagaan hiliran di Phnom Penh dan Ho Chi Minh City. Terlibat dalam rundingan usaha sama dengan syarikat milik negara China untuk pelaburan hiliran pertama PETRONAS di China.  

**Multimedia Development Corporation (MDEC) (1997–1999):**  
Berkhidmat sebagai Ketua Staf kepada Pengerusi & CEO, memimpin akuisisi syarikat teknologi permulaan dan perundingan hak harta intelek (IPR) dengan syarikat industri AS bagi projek Multimedia Super Corridor (MSC).  

**McKinsey & Company (1999–2002):**  
Menyertai sebagai Senior Associate di Kuala Lumpur, London & Dubai, menasihati pelanggan dalam sektor tenaga, telekomunikasi, peruncitan, perbankan, insurans, dan kerajaan di Asia Tenggara, Eropah Barat, dan GCC. Fokus pada perancangan pembangunan negara, strategi korporat, dan transformasi pasca penggabungan.  

**Ethos & Company (2002–2017):** 
Bersama rakan sekerja dari McKinsey ad Company, menubuhkan firma perundingan strategi terkemuka di Malaysia yang berkhidmat untuk syarikat berkaitan kerajaan (GLC), MNC, dan kerajaan persekutuan/negeri. 
 
**Ethos Capital (2008–2018):**  
Mengasaskan firma ekuiti swasta tempatan dengan dana permulaan USD75 juta (rekod industri PE Malaysia pada masa itu).  

**Kerajaan Malaysia (2004–2005):**  
Berkhidmat sebagai Pegawai Khas & Penolong Ketua Staf kepada Timbalan Perdana Menteri, Dato' Sri Najib Razak.  

## Penglibatan Korporat dan Kerajaan
**Jawatan Penasihat:**
**Penglibatan Korporat:**  

## Kehidupan Peribadi
Omar kini mengurus pelaburan pejabat keluarga, membahagikan masa antara Kuala Lumpur, Singapura, dan Thailand. Beliau berkahwin dengan seorang usahawan, Dato’ Sri Rozita Ramelan dan mempunyai lima orang anak.  

## Anugerah dan Pengiktirafan
  

## Rujukan
Rizab pertukaran asing

**Rizab pertukaran asing** (bahasa Inggeris: *Foreign exchange reserves* atau *Forex reserves*) ialah simpanan mata wang asing dan bon yang disimpan oleh bank pusat dan pihak berkuasa kewangan. Namun istilah ini selalu digunakan bagi pertukaran mata wang asing dan emas, hak pengeluaran istimewa (SDR) dan kedudukan rizab Tabung Kewangan Antarabangsa (IMF). Maksud yang lebih tepat ialah rizab antarabangsa rasmi atau rizab antarabangsa. Aset-aset bank pusat ini dipegang dalam pelbagai mata wang kebanyakannya dalam dolar AS, Euro, Paun UK dan Yen Jepun, dan mata wang ini digunakan untuk menjamin liabiliti iaitu pengeluaran mata wang tempatan dan deposit rizab bank-bank lain dengan bank pusat, oleh kerajaan atau institusi kewangan.

## Sejarah
Rizab antarabangsa rasmi, yang menjadi cara pembayaran antarabangsa rasmi, pada mulanya hanya terdiri daripada emas dan kadangkala perak. Namun di bawah sistem Bretton Woods, dolar AS menjadi mata wang rizab dan mata wang ini juga menjadi sebahagian daripada aset rizab antarabangsa rasmi sesebuah negara. Dari tahun 1944-1968, dolar AS boleh ditukarkan kepada emas melalui Sistem Rizab Persekutuan AS, tetapi selepas tahun 1968 hanya bank pusat boleh menukarkan dolar kepada emas daripada rizab emas rasmi. Selepas 1973, tiada lagi institusi atau individu boleh menukarkan dolar AS kepada emas daripada rizab emas rasmi. Sejak tahun itu, tiada mata wang utama telah ditukarkan kepada emas daripada rizab emas rasmi. Individu dan institusi sekarang perlu membeli emas di pasaran persendirian seperti komoditi lain. Walaupun dolar AS dan mata wang lain tidak lagi boleh ditukarkan kepada emas daripada rizab emas rasmi, mata-mata wang ini masih boleh berfungsi sebagai rizab rasmi antarabangsa.
Istana Mukden

**Istana Mukden** () atau **Shenyang Gugong** (), juga dikenali sebagai **Istana Maharaja Shenyang**, adalah bekas istana maharaja pada awal Dinasti Qing di China.

Ia telah dibina pada tahun 1625 dan tiga maharaja pertama dinasti Qing tinggal di sini antara tahun 1625 sehingga 1644. Ia terletak di pusat kota Mukden, Manchuria (Shenyang, China).

## Sejarah

Pembinaan awal bermula pada tahun 1625 oleh Nurhaci. Pada 1631, struktur-struktur tambahan dibina di bawah Maharaja Huang Taiji.

Istana Mukden Palace telah dibina bagi menyerupai Kota Larangan di Beijing. Walau bagaimanapun, istana ini juga memiliki gaya-gaya Manchu dan Tibet.

Selepas dinasti Qing digantikan dengan dinasti Ming pada tahun 1644 di Beijing, istana Mukden kehilangan statusnya sebagai sebuah kediaman rasmi maharaja. Sebaliknya, Istana Mukden menjadi sebuah istana wilayah.

Pada tahun 1780, Maharaja Qianlong membesarkan istana. Penganti maharaja dari dinasti Qing biasanya tinggal di Istana Mukden untuk beberapa ketika pada setiap tahun.

### Muzium

Pada tahun 1955, Istana Mukden telah diubah menjadi Muzium Istana Shenyang. Pada tahun 2004, ia telah dimasukkan di dalam senarai Tapak Warisan Dunia UNESCO sebagai satu peluasan bagi tapak Istana Maharaja Dinasti Ming dan Qing di Beijing.

## Rujukan